[{"text_idx": "#000000", "text": "Rakvere kokaklubil algas teine hooaeg"}, {"text_idx": "#000001", "text": "Avaldatud 10.10.2016, autor Helis Rosin"}, {"text_idx": "#000002", "text": "25. septembril taasalustas Rakveres kooska\u0308imist taimetoidu kokaklubi. Seekord olid kutsutud kokaklubi la\u0308bi viima Vello ja Ruth Kaasen Saaremaalt, kes ka ta\u0308navuses perelaagris Nuutsakul kokkamist juhendasid. Retseptid, mida nad fa\u0308nnavad ja tegema o\u0303petavad, on 100% taimsed."}, {"text_idx": "#000003", "text": "Kokaklubi alguses tutvustasid nad iseend ja po\u0303hjuseid, miks nad taimetoitu eelistavad. Perekond Kaaseni elu taimetoitlasena algas Treppojal, kus nad viibisid tervisekeskuses Uus Algus 2002. aastal. Tookord olid nad seal patsientidena, saades osa mitmetest veeprotseduuridest ja loengutest, osaledes ka taimetoidu koolitusel. Samuti on nende arusaamu mo\u0303jutanud dr Walter Veithi tervisealased loengud."}, {"text_idx": "#000004", "text": "Enne kokkama asumist ku\u0308sisid Vello ja Ruth kohal viibijailt, mis on nende lemmiktoit. Kaasenid ise eelistavad teha mitmesuguseid aedviljavorme, mida seovad india pa\u0308hklitest valmistatud siidjad kreemid, kaunviljadest eelistavad nad pikkpoissi. Magustoitudest meeldib neile teha suhkruta toorkooke, mis on tehtud puuviljadest, marjadest ja pa\u0308hklitest. \u201eNende va\u0308rskus ja maitse u\u0308letab ko\u0303ik tavapoodides olevad koogid,\u201c po\u0303hjendavad nad."}, {"text_idx": "#000005", "text": "Seekordses kokaklubi menu\u0308u\u0308sse olid nad valinud rohelise herne-piparmu\u0308ndi supp, soja-juustukook, kollane kaste ja kreeka pa\u0308hkli pikkpoiss."}, {"text_idx": "#000006", "text": "Oma igapa\u0308evast kodust kokkamist kirjeldab perekond Kaasen no\u0303nda: \u201eNa\u0308dala sees on eelistame ikka lihtsamaid toite \u2013 supid, toorsalatid, hautatud aedviljad, kaunviljad, hommikuti pudrud jne. Tavaliselt na\u0308dala lo\u0303puks, hingamispa\u0308evaks teeme midagi erilist. Samuti ka ta\u0308htpa\u0308evadeks ja ku\u0308laliste tulekuks teeme midagi uut. Retseptides me ei kasuta pipraid, a\u0308a\u0308dikat ega teisi teravaid maitseaineid, samuti va\u0308ldime praadimist. Pikapeale tuleb vilumus ja see, mis algul tundus keeruline, on uute to\u0308o\u0308vo\u0303tete omandamisel osutunud lihtsaks ja kiiresti valmivaks. Toiduvalmistamisel on oluline otsida abi Jumalalt ning rakendada oma oskusi ja leidlikkust Tema vaimu juhtimise all, siis o\u0303pime valmistama looduslikest produktidest tervislikku toitu.\u201c"}, {"text_idx": "#000007", "text": "Kokaklubist osavo\u0303tnud Lilija u\u0308tles, et ko\u0303ik valmistatud toidud olid maitsvad ning ko\u0303ht sai ta\u0308is. \u201eIlma lihata saab ka ha\u0308sti elada, tuleb lihtsalt rohkem vaeva na\u0308ha ko\u0308o\u0308gis. Tulemuseks on rohkem tervist ja ilus terve va\u0308limus,\u201c selgitas ta. Kokaklubis osalenud Heli to\u0303i va\u0308lja la\u0308biviimise poole \u2013 ka serveering oli va\u0308ga kena."}, {"text_idx": "#000008", "text": "Seekord oli vo\u0303imalik kaasa osta ka perekond Kaaseni valmistatud leiba. Nende jaoks on leivategu u\u0308htviisi nii hobi kui ka elatusallikas. \u201eNaudime va\u0308ga koduleiva tegemise protsessi. Va\u0308ga tore, et saame seda ka linnas kaupluses Saarte Sahver mu\u0308u\u0308a. Oleme ka ka\u0308inud mu\u0308u\u0308mas oma valla laatadel,\u201c ra\u0308a\u0308kisid nad oma ettevo\u0303tmisest."}, {"text_idx": "#000009", "text": "01:50:38 Rakvere koguduse 110. aastapa\u0308ev 10. septembril\n01:18:14 Lo\u0303ikusta\u0308nu jumalateenistus Rakvere koguduses 16.10.2019\n9 Rakvere kogudus kodukohvikute pa\u0308eval 20.6.2017"}, {"text_idx": "#000011", "text": "8. oktoobri annetus la\u0308heb ehitusfondi"}, {"text_idx": "#000012", "text": "Rakvere adventkogudusel ta\u0308itus 110 aastat"}, {"text_idx": "#000013", "text": "Rakvere koguduse laagris sai sel aastal osaleda ka veebi teel"}, {"text_idx": "#000014", "text": "\u201cTervislikke ho\u0303rgutisi\u201d innustab kasutama seemneid"}, {"text_idx": "#000015", "text": "9. oktoobri ehitusfondi annetus suunatakse Rakvere kogudusele"}, {"text_idx": "#000021", "text": "Balti uniooni liitude to\u0308o\u0308harude juhid said kokku, et ra\u0308a\u0308kida kokkupuutepunktidest"}, {"text_idx": "#000023", "text": "Tema puudutusJa Jeesus sirutas ka\u0308e va\u0308lja, puudutas teda ja u\u0308tles: \u201eMa tahan, saa puhtaks!\u201c Ja ta sai otsekohe oma pidalito\u0303vest puhtaks. Matteuse 8:3"}]